
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 96 


17 Φεβρουάριου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή δήμου Πρέβεζας (Ν. Πρέβεζας) για τον 
καθορισμό χώρου ανέγερσης νοσοκομείου και καθο¬ 
ρισμός όρων και περιορισμών δόμησης αυτού. 

Χαρακτηρισμός ως διατηρητέου κτιρίου που βρίσκε¬ 
ται εντός του οικισμού Βάμου της κοινότητας Βά- 
μου (ν. Χανίων) και καθορισμός ειδικών όρων και 

περιορισμών δόμησης αυτού. 

Εκδίκαση ενστάσεων κατά της 7/2.9.98 Πράξης αναλογι¬ 
σμού - Αποζημιώσεως και Τακτοποιήσεως ιδιοκτη¬ 
σιών στην οδό Ο.Η.Ε. από την οδό Γρηγορίου Λα- 
μπράκη έως την οδό Θάνα στα Ο.Τ. 27 και 27α του Δή¬ 
μου Τ ρίπολης (ανασύνταξη της 2/80) και κύρωσή της. 3 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 304/39 (1) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή δήμου Πρέβεζας (Ν. Πρέβεζας) για τον κα¬ 
θορισμό χώρου ανέγερσης νοσοκομείου και καθορι¬ 
σμός όρωνκαι περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση τωνπολεοδομικών σχεδίων, οικιστική ανάπτυξη και 
σχετικές ρυθμίσεις» ((Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποίη¬ 
ση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτωντου Ταμείου Νομικών» (Α' 
4) και με την παρ. 1 του άρθρου 29του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις (Α' 112). 


2. Τις διατάξεις των άρθρων 6 (παρ. 1) 7,8 και 9 του Ν. 
1577/1985«Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και με το άρθρο 1 (παρ. 3, 4) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις (Α'91). 

3. Τις διατάξεις του άρθρου 29Ατου Ν. 1558/1985 «Κυβέρ- 
1 νηση και Κυβερνητικά Όργανα» (Α' 137) που προστέθηκε με 

το άρθρο 27 του Ν. 2081/1992 (Α' 154) και αντικαταστάθηκε 
με την παρ. 2α του άρθρου 1 του Ν. 2469/1997 (Α' 38). 

4. Το 169/1998 υπηρεσιακό σημείωμα της Δ/νσης Πολε- 
οδομικού Σχεδιασμού. 

5. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου ΟΤΑ, αποφασίζουμε: 

1. Εγκρίνεται τοπικό ρυμοτομικό σχέδιο στην εκτός ε¬ 
γκεκριμένου ρυμοτομικού σχεδίου περιοχή δήμου Πρέ¬ 
βεζας (Ν. Πρέβεζας), για τον καθορισμό χώρου ανέγερ¬ 
σης νοσοκομείου, όπως φαίνεται με στοιχεία ΑΒΓΔΕΖΗ- 
ΘΙΚΛΜΝΞΟΠΡΣΑ στο σχετικό πρωτότυπο διάγραμμα σε 
κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 304/1999 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου, 
β. Συντελεστής δόμησης: επτά δέκατα (0,7). 
γ. Μέγιστος αριθμός ορόφων των κτιρίων: τρεις (3) με 
μέγιστο επιτρεπόμενο ύψος αυτών δώδεκα (12) μέτρα. 

Πάνω από το μέγιστο επιτρεπόμενο ύψος επιβάλλεται η κα¬ 
τασκευή στέγης με μέγιστο ύψος δύο και μισό (2,50) μέτρα. 

δ. Τα ανεγερθησόμενα κτίρια πρέπει να απέχουν πέντε 
(5) μέτρα τουλάχιστον από τα όρια του χώρου. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθμ. 33380/7545 (2) 

Χαρακτηρισμός ως διατηρητέου κτιρίου που βρίσκεται ε¬ 
ντός του οικισμού Βάμου της κοινότητας Βάμου (ν. Χα¬ 
νιών) και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ. αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του Υ¬ 
πουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 13.5.1998 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 13.6.1998 (αριθ. πρωτ. 16617/4934) σύμφω¬ 
νη γνώμη του φερομένου ως ιδιοκτήτη Νικ. Εμ. Φραγκια- 
δάκη. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Βάμου της κοινότητας Βάμου Α- 
ποκορώνου (Ν. Χανίων), φερόμενο ως ιδιοκτησία Νικολά¬ 


ου Εμμ. Φραγκιαδάκη, όπως φαίνεται με μαύρη σκιαγρά¬ 
φηση στο σχετικό πρωτότυπο διάγραμμα σε κλίμακα 1:.... 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 33380/1998 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Διατηρητέο χαρακτηρίζεται το αρχικό κτίριο, όπως 
και οι εναρμονιζόμενες με το αρχικό κτίριο μεταγενέστε¬ 
ρες προσθήκες όχι όμως και τα στοιχεία που το αλλοιώ¬ 
νουν. Ο καθορισμός των στοιχείων που αλλοιώνουν το κτί¬ 
ριο πραγματοποιείται από την ΕΠ ΑΕ. 

3. Στο χαρακτηριζόμενο ως διατηρητέο κτίριο, επιτρέ¬ 
πονται οι εργασίες επισκευής και συντήρησης που συ¬ 
ντείνουν στην αποκατάσταση του αρχικού κτιρίου (στο 
τυπολογικό, μορφολογικό, κατασκευαστικό και διακο- 
σμητικό επίπεδο) και γίνονται κατά τρόπο συμβατό με την 
κατασκευαστική δομή και τεχνική του κτιρίου. 

4. Στο χαρακτηριζόμενο ως διατηρητέο κτίριο, και εφόσον 
η επικάλυψη του κτιρίου γίνεται με δώμα, επιτρέπεται η προ¬ 
σθήκη καθ’ ύψος σε τμήμα του ισογείου, που εγκρίθηκε με το 
353/22.7.1997 πρακτικό της ΕΠΑΕ (Ν. Χανίων), όπως φαίνε¬ 
ται με στοιχεία α, β, γ, δ, α στο σχετικό διάγραμμα κάλυψης 
Α2 σε κλίμακα 1:50 και που θεωρήθηκε από τον Προϊστάμε¬ 
νο της Διεύθυνσης Τοπογραφικών Εφαρμογών με την 
/1998 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των α¬ 
ναγκαίων επιγραφών περιορισμένων διαστάσεων που υ¬ 
ποδηλώνουν την χρήση του. 

6. Επιτρέπεται πέραν της χρήσης κατοικίας η χρήση του 
«Παραδοσιακού Ξενώνα». 

7. Για οποιαδήποτε περαιτέρω επέμβαση στο εξωτερικό ή 
στο εσωτερικό του κτιρίου, πλην αυτών που έχουν εγκριθεί 
με το ανωτέρω πρακτικό της ΕΠΑΕ, απαιτείται νέα έγκριση 
της ΕΠΑΕ, ενώ δεν επιτρέπεται επιπλέον προσθήκη καθ’ ύ¬ 
ψος ή κατ’ επέκταση του διατηρητέου κτιρίου. 

8. Η ισχύς της παρούσας απόφασης αρχίζει από π]ν δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1998 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθμ. οικ. 295 (3) 

Εκδίκαση ενστάσεων κατά της 7/2.9.98 Πράξης αναλογι¬ 
σμού - Αποζημιώσεως και Τακτοποιήσεως ιδιοκτησιών 
στην οδό Ο.Η.Ε. από την οδό Γρηγορίου Λαμπράκη έ¬ 
ως την οδό θάνα στα Ο.Τ. 27 και 27α του Δήμου Τρί¬ 
πολης (ανασύνταξη της 2/80) και κύρωσή της. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις: 

α) Των άρθρων 31-37 και 42 - 48 του από 17.7.1923 Ν. 
Δ/τος «περί σχεδίων Πόλεων, Κωμών και Συνοικισμών του 
Κράτους και οικοδομής αυτών» όπως τροποποιήθηκε α¬ 
πό τα Δ/τα της 3.12.1925 και 8.8.1926 και τους Νόμους 
3976/1929, 5296/1931 καιτον Α.Ν. 2179/1940. 

β) Του από 2.1.1932 Δ/τος «περί θέσεως εν ισχύει δια- 
τάξεωντίνωντου Ν. 5269/1931. 

γ. Του από 7.5.1936 Δ/τος «περί εκτελέσεως της παρ. 3 
του άρθρου 6του Ν. 5269/1931 (ΦΕΚ205Α/17.5.1936). 

δ) Του Ν. 653/25.7.1977 (ΦΕΚ 214 Α/5.8.77) «περί υπο- 
χρεώσεως των παρόδιων ιδιοκτησιών για την διάνοιξη Ε¬ 
θνικών οδών, αντικαταστάσεως της παρ. 3 του άρθρου 6 
του Ν. 5269/1931 και ρυθμίσεως συναφών θεμάτων». 

ε) Του Ν. 1577/85 «περί Γ.Ο.Κ. του Κράτους και τις λοι¬ 
πές σχετικές αυτού διατάξεις». 

2. Τον Ν.Δ/μα 690/1948 (ΦΕΚ 193 Α/8.5.1949) «περίσυ- 
μπληρώσεως των περί σχεδίων πόλεων διατάξεων». 

3. Τον Α.Ν. 625/1968 και το Ν.Δ/μα 758/1970 «περί πα- 
ρατάσεως της προθεσμίας της παρ. 3 του άρθρου 3 του 
Α.Ν. 625/1968 (ΦΕΚ 283Α). 

4. Τις διατάξεις του Β. Δ/τος 712/1970 όπως τροποποι¬ 
ήθηκε από τα Δ/τα 677/71 και 198/72. 

5. Το ρυμοτομικό σχέδιο της περιοχής όπως τροποποι- 
ήθκεμετο Π.Δ. 25.7.92 ΦΕΚ 1039 Δ/12.10.92. 

6. Την υπ’ αριθμόν 577/1994 γνωμοδότηση του Νομικού 
Συμβουλίου του Κράτους. 

7. Την ΑΠ 1933/10.7.98 Απόφαση του Νομάρχη Αρκα¬ 
δίας σχετικά με την ανασύνταξη της 2/80 πράξως αναλο¬ 
γισμού. 

8. Την 7/98 πράξη αναλογισμού όπως αυτή εγκρίθηκε α¬ 
πό το Τμήμα Δομημένου Περιβάλλοντος /Πολεοδομικό 
Γ ραφείο Τρίπολης (ΑΠ. 1933/2.9.98) και τα συνημμένα σ’ 
αυτή διαγράμματα και πίνακες. 

9 . Το γεγονός ότι δεν απαιτείται νέα υπόδειξη ορίων α¬ 
φού αυτή έγινε κατά την διαδικασία σύνταξης της 2/80 
πράξεως αναλογισμού και η 7/98 πράξη συντάσσεται στο 
ίδιο κτηματολογικό διάγραμμα αλλά στο τροποποιημένο 
ρυμοτομικό σχέδιο πόλεως. 

10. Την με Α. Π. 2997/18.9.98 ένσταση των: 

- Γεωργίου Μπαρουξή 

- Στυλιανού Μπαρουξή 

- Μιχαλιας Ροντήρη και 

- Αγγελικής Βιδάκη 

με την οποία ζητούν την ακύρωση της προσβαλλόμενης 
πράξης γιατί: 

1. Η εντολή ανασύνταξης δεν περιέχεται σε Νομαρχια¬ 
κή απόφαση. 

2. Δεν τηρήθηκε η διαδικασία του ιδιωτικού διακανονι¬ 
σμού σύμφωνα με την παρ. 6 του ενοποιημένου άρθρου 
43-44-45 του Ν.Δ. 17.7.1923. 

3. Η προσβαλλόμενη πράξη συντάχθηκε αναρμοδίως α¬ 
πό τον Νομάρχη Αρκαδίας. 


4. Κατά την τακτοποίηση της ιδιοκτησίας τους, τους α- 
φαιρείται μεγαλύτερο τμήμα από όσο τους αποδίδεται. 

5. Οι υποχρεώσεις της ιδιοκτησίας ξεπερνούν το 1 /2 του 
εναπομείναντος οικοδομήσιμου τμήματος. 

6. Η ιδιοκτησία τους έχει ήδη παραχωρήσει τμήμα για 
την διάνοιξη της οδού ΟΗΕ το οποίο παραβλέπεται. 

11. Την με ΑΠ 2963/16.9.98 ένσταση της Ευδοκίας Κρη¬ 
τικού με την οποία ζητάει την κατάργηση ή τροποποίηση 
της προσβαλλόμενης πράξης διότι: 

1. Τα αναγραφόμενα στους πίνακες αποζημιούμενα 
τμήματα και τα αντίστοιχα εμβαδά τους δεν ανταποκρίνο- 
νται στην πραγματικότητα. 

2. Η ιδιοκτησία της κατά τον τίτλο κτήσης είναι 310μ. ε¬ 
νώ της αποζημιώνεται για 250 μ. 

3. Μετά την τροποποίηση του ρυμοτομικού σχεδίου της 
περιοχής θα μπορούσε να της απομείνει οικοδομήσιμο οι¬ 
κόπεδο. 

4. Δεν αποζημιώνεται για τα κτίσματα και τα επικείμενα 
που υπήρχαν στο αρχικό οικόπεδο, αποφασίζουμε: 

Α. Σχετικά με την ΑΠ 2997/98, ένσταση, επειδή:. 

I. Η εντολή ανασύνταξης περιέχεται στην ΑΠ 
1933/10.7.98 Απόφαση του Νομάρχη Αρκαδίας η οποία 
εκδόθηκε μετά την 577/94 γνωμοδότηση του Νομικού 
Συμβουλίου του Κράτους και της 03/29.5.98 γνωμοδότη¬ 
σης του ΣΧΟΠ Αρκαδίας και ψευδώς οι ενιστάμενοι ισχυ¬ 
ρίζονται το αντίθετο. 

II. Ο αναλογισμός 2/80 έχει κυρωθεί και μεταγράφει νό¬ 
μιμα, έχει καθορισθεί τιμή μονάδος για τα απαλλοτριού- 
μενα ακίνητα με την 97/81 απόφαση του μονομελούς 
πρωτοδικείου Τριπόλεως και έχουν καταβληθεί οι προκύ- 
πτουσες αποζημιώσεις. Ο παρών αναλογισμός δεν τρο¬ 
ποποιεί ούτε το ιδιοκτησιακό καθεστώς επί του οποίου 
συντάχθηκε ο 2/80 ούτε αλλάζει την φιλοσοφία των τα¬ 
κτοποιήσεων και προσκυρώσεων απλώς προσαρμόζει 
τον 2/80 στο σήμερα ισχύων ρυμοτομικό σχέδιο σύμφω¬ 
να με την 577/94 γνωμοδότηση του Νομικού Συμβουλίου 
του Κράτους γι’ αυτό και δεν τηρήθηκε εκ νέου η διαδικα¬ 
σία του ιδιωτικού διακανονισμού και της υπόδειξης ορίων. 

III. Η προσβαλλόμενη πράξη δεν συντάχθηκε ούτε έχει 
υπογράφει από τον Νομάρχη Αρκαδίας αλλά από το Τμή¬ 
μα Δομημένου Περιβάλλοντος και Πολιτικής Γης / Πολεο¬ 
δομικό Γραφείο Τρίπολης. 

IV. Το εμβαδόν της ιδιοκτησίας 06 είναι 562.31 τ.μ. πο¬ 
λύ μεγαλύτερο δηλαδή από το 1 + 1/2 του αρτίου που εί¬ 
ναι 300 + 300/2 = 450 τ.μ. και συνεπώς είναι δυνατή η μο¬ 
νομερής προσκύρωση. 

V. Το σύνολο των υπορεώσεων της ιδιοκτησίας 06 είναι 
189.23 τ.μ. δηλαδή πολύ μικρότερο από το 1/2 του οικο¬ 
δομήσιμου τμήματος που απομένει στην ιδιοκτησία που 
είναι 415/2 = 207.5 τ.μ 

VI. Η ιδιοκτησία των ενισταμένων έχει ήδη ρυμοτομηθεί 
στο τμήμα 41 -118 - 39 - 40 - 41 το οποίο και λαμβάνεται υ¬ 
πόψη στον παρόν αναλογισμό. 

Δεν ευσταθεί κανένες από τους λόγους που ισχυρίζο¬ 
νται οι ενιστάμενοι και συνεπώς η ένστασή τους απορρί¬ 
πτεται ως αβάσιμη. 

Β. Σχετικά με την ΑΠ 2963/98, ένσταση, επειδή: 

I. Η ιδιοκτησία 09 (Κρητικού) ρυμοτομείται στο σύνολο 
της εκτός του τιμήματος 57-56-146-57 που έχει εμβα¬ 
δόν 1.69 δεν είναι άρτιο ούτε κατά παρέκκλιση ούτε πλη- 
ρεί τις προϋποθέσεις για να χαρακτηριστεί τακτοποιητέο 
και συνεπώς σύμφωνα με το νόμο είναι προσκυρωτέο. Ό¬ 
σο αφορά τους ισχυρισμούς ότι κακώς αποζημιώνονται 

τα υπόλοιπα τμήματα γνωρίζουμε ότι οι υποχρεώσεις α- 
ποζημιώσεως λόγω παροδιότητας καθορίζονται από το 
Ν.Δ. 17.7.1923 και του Ν.Δ. 7.5.1936 και δεν ορίζονται αυ¬ 
θαίρετοι σύμφωνα με την άποψη κάθε ιδιοκτήτη. Το λά¬ 
θος των εμβαδών που επικαλείται δεν στοιχειοθετείται. 

Φυσικά τα εμβαδά έχουν υπολογιστεί αναλυτικά από τις 
συντεταγμένες των κορυφών των ρυμοτομού μενών τμη¬ 
μάτων και τα στοιχεία των υπολογισμών είναι στη διάθεση 
των ενδιαφερομένων για κάθε έλεγχο. 

II. Τα εμβαδά της ιδιοκτησίας κατά την Κτηματογράφη- 
ση είναι 295.69 τ.μ. και όχι 250 τμ. όπως ανακριβώς ισχυ¬ 
ρίζεται η ενιστάμενη. Όσο αφορά το εμβαδόν του τίτλου 
κτήσης δεν αρκεί από μόνο του αλλά πρέπει να επιβεβαι¬ 
ώνεται με τα υλοποιημένα όρια πράγμα που στην συγκε¬ 
κριμένη περίπτωση δεν ισχύει. 

III. Ο παρών αναλογισμός συντάσσεται μετά την τροπο¬ 
ποίηση του ρυμοτομικού σχεδίου και με το νέο ρυμοτομι¬ 
κό στην ιδιοκτησία 09 απομένει μετά την ρυμοτόμηση το 
τμήμα 57-56- 146-57 που έχει εμβαδόν 1.69 και δεν εί¬ 
ναι άρτιο ούτε κατά παρέκκλιση ούτε πληρεί τις προϋπο¬ 
θέσεις για να χαρακτηριστεί τακτοποιητέο και συνεπώς 
σύμφωνα με το νόμο είναι προσκυρωτέο και δεν είναι δυ¬ 
νατόν να παραμείνει οικοδομήσιμο τμήμα στην ιδιοκτησία 
Κρητικού. 


IV. Η ιδιοκτησία στο σύνολό της έχει καταληφθεί από 
την ήδη από το 1984 διανοιχθείσα οδό ΟΗΕ και έτσι τα ε¬ 
πικείμενα που αναφέρονται στους πίνακες είναι αυτά που 
περιλαμβάνονταν στους πίνακες του 2/80 και για τα οποία 
δεν είχε υποβληθεί καμία ένσταση. Η ιδιοκτησία 09 απο¬ 
ζημιώνεται σύμφωνα με τον πίνακα του αναλογισμού για 
δυο κτίρια από λιθοδομή το ένα 228 κ.μ. και το άλλο 25.70 
κμ, για μια Βυσσινιά, μια κληματαριά και μια τσιμεντό- 
στρωση που είναι τα ίδια επικείμενα που υπάρχουν και 
στους πίνακες που συνοδεύουν τον 2/80 αναλογισμό. 

Δεν ευσταθεί κανένας από τους λόγους που ισχυρίζεται 
η ενιστάμενη και συνεπώς η ένστασή της απορρίπτεται 
ως αβάσιμη. 

Γ. Μετά την απόρριψη των ενστάσεων κυρώνουμε την 
7/2.9.98 Πράξη αναλογισμού - Αποζημιώσεως και Τακτο- 
ποιήσεως ιδιοκτησιών στην οδό Ο.Η.Ε. από την οδό Γρη- 
γορίου Λαμπράκη έως την οδό Θάνα στα Ο.Τ. 27 και 27α 
του Δήμου Τρίπολης (ανασύνταξη της 2/80) όπως αυτή 
συντάχθηκε από το Τμήμα Δομημένου Περιβάλλοντος και 
Πολιτικής Γης / Πολεοδομικό Γραφείο Τρίπολης. 

Τρίπολη, 20 Ιανουάριου 1999 
Ο Νομάρχης 

ΠΑΝΑΓΙΩΤΗΣ ΓΙΑΝΝΟΠΟΥΛΟΣ 

